# Gianmarco Tamberi

Gianmarco Tamberi (Civitanova Marche, 1 de juny de 1992) és un atleta italià especialista en la prova de salt d’alçada. És l’actual campió mundial (2023) i europeu (2024), així com excampió olímpic (2021). També va guanyar la Diamond League organitzada per World Athletics el 2021, esdevenint el primer italià en assolir aquesta fita. Va repetir aquesta victòria el 2022.

## Trajectòria esportiva

Va debutar als Jocs Olímpics amb la participació als Jocs Olímpics d’estiu de 2012 a Londres on va assolir la 21ena posició a la qualificació general.
Al 2015 va obtenir el rècord italià de salt d’altura en dues ocasions, primer amb un salt de 2,34 metres a Colònia i després amb un salt de 2,37 metres a Eberstadt, on va quedar en segona posició després de Derek Drouin. Aquell mateix any va aconseguir la vuitena posició al Campionat del Món d'atletisme de 2015, celebrat a Pequín, amb un resultat de 2,25 metres.
A principis del 2016, Tamberi va guanyar totes les competicions en què va participar. Va vèncer a Banská Bystrica (Eslovàquia) amb 2,35 metres, un nou rècord per al salt d’alçada en pista coberta italià, que va ser igualat per Marco Fassinotti al mateix esdeveniment. Va guanyar a Třinec (Txèquia) després de fer un salt de 2,33 metres. Al High Jump Tour de Moràvia de 2016 va fer un salt de 2,38 metres, una marca suficient com per batre Chris Baker, de Gran Bretanya i Kyriakos Ioannou, de Xipre, i que també li va donar el rècord italià de salt d'alçada en pista coberta. Al març de 2016 va aconseguir la medalla d'or als Mundials de Portland, amb un salt de 2,36 metres. Tamberi no va participar als Jocs Olímpics d’estiu de 2016 celebrats a Rio de Janeiro a causa d’una lesió que va patir durant la temporada.
El 2019 va ser campió d’Europa en salt d’altura en pista coberta a Glasgow (Escòcia). El 2021 va participar als Jocs Olímpics d’estiu de 2020 celebrats a Tòquio on va aconseguir una medalla d’or ex aequo amb l’altleta qatarià Mutaz Essa Barshim en la competició masculina de salt d’alçada, després d’assolir un empat amb 2,37 metres. Tant Tamberi com Barshim van estar d’acord en compartir la medalla d’or, un fet molt estrany, doncs rarament atletes de països diferents accepten compartir la victòria.
Tamberi va aparèixer el 2022 a l’NBA Celebrity All-Star Game a l’equip de Dominique Wilkins. Va ser el primer atleta de salt d’alçada en aparèixer en aquest esdeveniment esportiu. Al 2023 va guanyar la medalla d’or al Campionat Mundial d’Atletisme de Budapest, superant a l’estatunidenc JuVaughn Harrison en un enfrontament singular després que tots dos haguessin aconseguit un salt de 2,36 metres.
El 13 de juny de 2024 va rebre la bandera tricolor de mans del president d’Itàlia, Sergio Mattarella, al costat de l’esgrimista olímpoca Arianna Errigo pels Jocs Olímpics d’estiu de 2024 que se celebren a París A la cerimònia d’inauguració de la competició va rebre l’atenció dels mitjans de comunicació després d’haver perdut accidentalment el seu anell de matrimoni a les aigües del riu Sena mentre exercia com a banderer d’Itàlia. L'italià va haver de ser ingressat per un còlic renal hores abans de la final. Tot i això, va poder disputar-la, tot i que només va superar la primera marca (2,22 m) i va finalitzar en 11a posició.

## Estadístiques
### Rècords nacionals

* Salt d'altura en exterior: 2,39 metres (Mònaco, 15 de juliol de 2016) - Actual titular.
* Salt d'altura en cobert: 2,38 metres (Hustopeče, 13 de febrer de 2016) - Actual titular.

### Palmarès internacional

Jocs Olímpics :
| Any | Lloc | Medalla | Prova |
| 2020 | Tòquio ( Japó) | 1 | Salt d'altura |
| Campionat mundial d'atletisme ||||
| 2023 | Budapest ( Hongria) | 1 | Salt d'altura |
| Campionat mundial en pista coberta ||||
| 2016 | Portland ( Estats Units) | 1 | Salt d'altura |
| 2012 | Belgrad ( Sèrbia) | 3 | Salt d'altura |
| Jocs Europeus ||||
| 2023 | Chorzów ( Polònia) | 1 | Salt d'altura |
| Campionat Europeu d'Atletisme ||||
| 2016 | Amsterdam ( Països Baixos) | 1 | Salt d'altura |
| 2022 | Múnic ( Alemanya) | 1 | Salt d'altura |
| 2024 | Roma ( Itàlia) | 1 | Salt d'altura |
| Campionat Europeu en Pista Coberta ||||
| 2019 | Glasgow ( Escòcia) | 1 | Salt d'altura |
| 2021 | Toruń ( Polònia) | 2 | Salt d'altura |

## Referències

* ↑ «Paris Olympics preview: high jump» (en anglès), 28-07-2024. [Consulta: 3 agost 2024].
* ↑ «Athletics: it is the year of Tamberi, he triumphs in Zurich jumping 2.34. First Italian to win the Diamond League» (en anglès). Arxivat de l'original el 10 setembre 2021. [Consulta: 3 agost 2024].
* ↑ «Kovacs throws 23.23m in superb shot put showdown on Sechselautenplatz» (en anglès), 07-09-2022. [Consulta: 3 agost 2024].
* ↑ «Tamberi and Fassinotti lead Italy into golden age of high jumping» (en anglès), 03-08-2015. [Consulta: 3 agost 2024].
* ↑ «NEWS: Gianmarco Tamberi due volte Record Italiano a Eberstadt» (en italià), 02-08-2015. [Consulta: 3 agost 2024].
* ↑ «World Athletics Championship 2015 Beijing High Jump Results» (en castellà), 30-08-2015. [Consulta: 3 agost 2024].
* ↑ «Tamberi and Fassinotti set Italian indoor high jump record in Banska Bystrica» (en anglès), 04-02-2016. [Consulta: 3 agost 2024].
* ↑ «Hustopečím kraluje famózní italský výškař Tamberi, Bába skončil šestý» (en cz), 13-02-2016. [Consulta: 3 agost 2024].
* ↑ «Atletica, alto: Tamberi vola a 2.38. E' record italiano assoluto. E la Trost vince a Gand» (en italià), 13-02-2016. [Consulta: 3 agost 2024].
* ↑ «Tamberi anima los sosos Mundiales de Portland» (en castellà), 20-03-2016. [Consulta: 3 agost 2024].
* ↑ «The Curious Case Of Olympian Gianmarco Tamberi's Half Beard» (en anglès), 30-07-2024. [Consulta: 3 agost 2024].
* ↑ «Gianmarco Tamberi, un campeón de Europa con media barba» (en castellà), 02-03-2024. [Consulta: 3 agost 2024].
* ↑ «Qatar's Mutaz Essa Barshim, Italy's Gianmarco Tamberi share Olympic men's high jump gold» (en anglès), 01-08-2021. [Consulta: 3 agost 2024].
* ↑ «WATCH : “Can we have two golds” Two players share Gold after tie in Olympics» (en anglès), 01-08-2021. Arxivat de l'original el 2021-08-01. [Consulta: 3 agost 2024].
* ↑ «TOKYO 2020 NEWS - MUTAZ BARSHIM AND GIANMARCO TAMBERI MAKE SHOCK DECISION TO SHARE HIGH JUMP GOLD» (en anglès), 01-08-2021. [Consulta: 3 agost 2024].
* ↑ «Hear us out: Every NBA All-Star Celebrity Game should have a champion high-jumper» (en anglès), 19-02-2022. [Consulta: 3 agost 2024].
* ↑ «Mundial de Atletismo 2023: Gianmarco Tamberi (Italia) gana el oro en salto de altura» (en castellà), 22-08-2023. [Consulta: 3 agost 2024].
* ↑ «Fencer Errigo flag bearer at Paris 2024» (en anglès), 13-06-2024. [Consulta: 3 agost 2024].
* ↑ «Olympian sorry to wife for losing wedding ring in Seine» (en anglès), 28-07-2024. [Consulta: 3 agost 2024].
* ↑ «París 2024 | El calvario de Tamberi continúa: de pasar por el hospital a quedar eliminado en la final de altura» (en castellà). Eurosport, 10-08-2024. [Consulta: 12 agost 2024].
* ↑ Bishop, Adrian. «Tamberi crashes out of the high jump just hours after health scare» (en anglès). Daily Mail, 10-08-2024. [Consulta: 12 agost 2024].